
Z á p i s n i c a

Z dvadsiateho zasadnutia obecného zastupiteľstva konaného dňa 21.9.2017  v kultúrnom dome v Gáni

Prítomní boli:

Mgr. Denisa Ivančíková, starostka obce

Ing. Ilona Varsányi, kontrolórka obce

František Jankovič, Ing.  

Rudolf Radimák, Ing.

Ladislav Kollár

Jozef Lipovský, Ing.

Anton Tibenský

Jana Dovinová, Ing.

Michal Blaho, Ing.

Zasadnutie obecného zastupiteľstva zahájila starostka obce.  Privítala prítomných a konštatovala, že:

-všetci poslanci včas obdržali pozvánku na zasadnutie,

-z celkového počtu 7 poslancov boli na rokovaní prítomní 7  poslanci a  teda účasť na začiatku rokovania bola na 100 % a tak obecné zastupiteľstvo bolo uznášania sa schopné vo všetkých bodoch rokovania. 
Po úvodnom slove starostka obce určila:

· za zapisovateľku zasadnutia obecného zastupiteľstva p. Mgr. Martinu Kamenovú,

· za overovateľov zápisnice p. Tibenského a Blaha, Ing. poslancov obecného zastupiteľstva,

· za členov návrhovej komisie starostka určila: p. Jankoviča Ing., p. Kollára a p. Dovinovú, Ing. členov obecného zastupiteľstva

a požiadala prítomných, aby sa k predloženému návrhu vyjadrili.

Keďže pripomienky ani pozmeňujúce návrhy vznesené neboli, za predložený návrh z celkového počtu 7 poslancov, hlasovali 7 poslanci. 

Starostka predniesla program rokovania a navrhla, aby sa bod 9 presunul ako bod 4 a žiadosť o preplatenie hnojiva sa sťahuje z rokovania a nahrádza sa žiadosťou od Rímskokatolíckej cirkvi a dala hlasovať za predložený návrh uznesenia č. 177/2017 o  programe hlasovali 7 poslanci z celkového počtu 7 poslancov. 

Program rokovania bol nasledovný: 

1/Otvorenie zasadnutia  - určenie zapisovateľa, overovateľov zápisnice, návrhovej 
komisie 
2/ Kontrola plnenia uznesení
3/ Interpelácia poslancov

4/ Správa o výchovno-vzdelávacej činnosti za šk. rok 2016/2017
5/ Správa o výsledku kontroly
6/ Rozpočtové opatrenie č. 3/2017

7/ Správa o plnení rozpočtu

8/ Darovacia zmluva na hnuteľný majetok

9/ Žiadosť o zriadenie vecného bremena /plynová prípojka/

10/ Rôzne – Žiadosť o zmenu účelu dotácie
11/ Diskusia

12/ Záver

Po tomto sa pristúpilo k prejednaniu jednotlivých bodov nasledovne:
2/ Kontrola plnenia uznesení
Správu o plnení uznesení predniesla starostka obce. 
Nikto z poslancov pripomienky nemal. Návrhová komisia predniesla návrhu uznesenia č. 178/2017, za ktorého prijatie hlasovali 7 poslanci z celkového počtu 7 prítomných poslancov.
3/ Interpelácia poslancov
V rámci tohto bodu programu sa dotazoval p. Lipovský na dátum osadenia mriežky pred kultúrnym domom a ďalej sa zaujímal o dobu platnosti rozkopávkového povolenia.
p. starostka mu podala vysvetlenie, že mriežky by mali byť v septembri a rozkopávkové povolenie má platnosť max 2 týždne, pričom od novembra do marca sa rozkopávky nepovoľujú. 
4/Správa o výchovno-vzdelávacej činnosti MŠ

K predloženému materiálu nemal nikto z poslancov pripomienky, iba p. Jankovič si obzrejmil do akej miery je neúplná kvalifikovanosť pedagogických zamestnancov a kto platí učiteľkám školenia. Po získaní odpovedi, návrhová komisia predniesla návrh uznesenia č. 179/2017, za ktorého prijatie hlasovali 7 poslanci z celkového počtu 7 prítomných poslancov. 

5/ Správa o výsledku kontroly

Nikto z poslancov k predloženému materiálu nemal pripomienky. Návrhová komisia predniesla návrhu uznesenia č. 180/2017, za ktorého prijatie hlasovali 7 poslanci z celkového počtu 7 prítomných poslancov.

6/ Rozpočtové opatrenie č. 3/2017
Nikto z poslancov nemal k predloženému materiálu žiadne pripomienky ani pozmeňujúce návrhy a tak návrhová komisia predniesla návrh uznesenia č. 181/2017, za ktorého prijatie hlasovali 7 poslanci z celkového počtu 7 prítomných poslancov. 

7/ Správa o plnení rozpočtu
Nikto z poslancov k predloženému materiálu nemal pripomienky. Návrhová komisia predniesla návrhu uznesenia č. 182/2017, za ktorého prijatie hlasovali 7 poslanci z celkového počtu 7 prítomných poslancov.

Ing. Blaho sa dotazoval, či sa tento rok namontuje klimatizácia do KD nakoľko to bolo rozpočtované?

Ing. Lipovský navrhol, aby sa oslovil nejaký odborník, ktorý nám spracuje návrh akú klimatizáciu a kde umiestniť

8/ Darovacia zmluva na hnuteľný majetok

Nikto z poslancov k predloženému materiálu nemal pripomienky iba p. Kollár upozornil na potrebu umiestnenia obrubníkov a podložia na ihrisko. Návrhová komisia predniesla návrhu uznesenia č. 183/2017, za ktorého prijatie hlasovali 7 poslanci z celkového počtu 7 prítomných poslancov.

9/ Žiadosť o zriadenie vecného bremena

Nikto z poslancov k predloženému materiálu nemal pripomienky. Návrhová komisia predniesla návrhu uznesenia č. 184/2017, za ktorého prijatie hlasovali 7 poslanci z celkového počtu 7 prítomných poslancov.

10/ Rôzne – žiadosť o zmenu účelu použitia dotácie
Nikto z poslancov k predloženému materiálu nemal pripomienky. Návrhová komisia predniesla návrhu uznesenia č. 185/2017, za ktorého prijatie hlasovali 7 poslanci z celkového počtu 7 prítomných poslancov.

11/ Diskusia

Nakoľko sa do diskusie  nikto neprihlásil p. starostka ukončila zastupiteľstvo a poďakoval prítomným za účasť.
     Zo  zasadnutia obecného zastupiteľstva boli prijaté nasledovné uznesenia, za ktorých prijatie hlasovali poslanci po každom bode programu osobitne. 
U z n e s e n i a

Z dvadsiateho  zasadnutia Obecného zastupiteľstva obce Gáň

zo dňa 21.9.2017
Uznesenie č. 177/2017

Obecné zastupiteľstvo obce Gáň

s c h v a ľ u j e 
Program zasadnutia obecného zastupiteľstva

s c h v a ľ u j e 

Návrhovú komisiu v zložení: Ing. Jankovič, Kollár, Ing. Dovinová

Uznesenie č. 178/2017

Obecné zastupiteľstvo obce Gáň

A.  b e r i e   na vedomie

Správu o plnení uznesení prijatých Obecným zastupiteľstvom v Gáni ku dňu 21.9.2017

B.  s c h v a ľ u j e

ukončiť sledovanie úloh schválených uznesením č.:
173/2017

174/2017

175/2017

176/2017

Uznesenie č. 179/2017

Obecné zastupiteľstvo obce Gáň

B e r i e  na  v e d o m i e
Správu o výchovno-vzdelávacej činnosti MŠ Gáň za školský rok 2016/2017
Uznesenie č. 180/2017

Obecné zastupiteľstvo obce Gáň

B e r i e  na  v e d o m i e

Správu hlavného kontrolóra o výsledkoch kontroly

Uznesenie č. 181/2017

Obecné zastupiteľstvo obce Gáň

S ch v a ľ u j e

5. Zmenu rozpočtu rozpočtovým Opatrením č. 3/2017 v zmysle   ustanovenia §14 ods. 2 písm. b) a c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu: 


	
	Rozpočet na rok 2017 v €
	1.Zmena rozpočtu na rok 2017 v €
	2.Zmena rozpočtu na rok 2017 v €
	3.Zmena rozpočtu na rok 2017 v €

	BP
	565970
	574279
	574893
	582063

	KP
	0
	0
	0
	0

	FO
	125540
	125540
	146540
	146540

	P spolu
	691510
	699819
	721433
	728603


	
	Rozpočet na rok 2017 v €
	1.Zmena rozpočtu na rok 2076 v €
	2. Zmena rozpočtu na rok 2017 v €
	3. Zmena rozpočtu na rok 2017 v €

	BV
	424010
	424010
	424510
	425230

	KV
	267500
	272100
	296900
	302900

	FO
	0
	0
	0
	0

	V spolu
	691510
	696110
	721410
	728130


Uznesenie č. 182/2017

Obecné zastupiteľstvo obce Gáň

B e r i e na  v e d o m i e

Správu o plnení rozpočtu obce k 31.8.2017.
Uznesenie č. 183/2017

Obecné zastupiteľstvo obce Gáň

A. P r e r o k o v a l o

Návrh na prijatie daru od občianskeho združenia Mládež Gáň, do vlastníctva obce

B. S ch v a ľ u j e

Prijatie daru do majetku obce Gáň od občianskeho združenia Mládež Gáň, so sídlom Gáň 114, IČO: 42294436 a to workoutovú zostavu umiestnenú na verejnom priestranstve, v k.ú. Gáň na parc.č. 322/1.

C. U k l a d á

Starostke obce zabezpečiť uzatvorenie darovacej zmluvy

Uznesenie č. 184/2017

Obecné zastupiteľstvo obce Gáň

A. P r e r o k o v a l o

Návrh na schválenie vecného bremena a návrh zmluvy o zriadení vecného bremena na nehnuteľnosť vo výlučnom vlastníctve obce Gáň a to na pozemku registra E parc.č. 54/2 o výmere 9027 m2, druh pozemku: zastavané plochy a nádrovia , ktorá je zapísaná na LV č. 592 , vedenom pre obec Gáň  katastrálne územie Brakoň v prospech tretej osoby ako oprávneného z vecného bremena: SPP – distribúcia a.s., ktoré spočíva v povinnosti povinného Obec Gáň strpieť na uvedenej nehnuteľnosti existenciu inžinierskych sietí – plynárenských zariadení oprávneného z vecného bremena
B. S ch v a ľ u j e

Návrh zmluvy o zriadení vecného bremena podľa ustanovenia §50 v spojení s ustanovením §151n a nasl. Zákona č. 40/1964 zb. Občiansky zákonník v znení neskorších predpisov medzi zmluvnými stranami Obec Gáň, Gáň č. 27, zastúpená Mgr. Denisou Ivančíkovou, starostkou obce ako povinným z vecného bremena, investorom: Michaela Lanczová, Hollého 3, Šaľa a treťou osobou ako oprávneným z vecného bremena: SPP – distribúcia, a.s., Mlynské nivy 44/b, 825 11 Bratislava, IČO: 35910739, predmetom ktorej je zriadenie vecného bremena na nehnuteľnosť vo výlučnom vlastníctve obce a to na pozemku registra E parc.č. 54/2 o výmere 9027 m2, druh pozemku: zastavané plochy a nádrovia , ktorá je zapísaná na LV č. 592 , vedenom pre obec Gáň  katastrálne územie Brakoň a ktoré spočíva v povinnosti Obce Gáň ako povinného strpieť na špecifikovanej nehnuteľnosti:
-
existenciu inžinierskych sietí – plynárenských zariadení oprávneného z vecného bremena, ich ochranných a bezpečnostných pásiem, údržbu, prevádzku a rekonštrukcie týchto zariadení a to v rozsahu vymedzenom  geometrickým plánom  č. 44269285-137/2017 na vyznačenie vecného bremena na priznanie práva uloženia inžinierskych sietí zo dňa 25.8.2017, vyhotoveného firmou Marek Bugár, Komárno, IČO 44269285,  a
-
strpieť prechod a prejazd zamestnancov a vozidiel oprávneného z vecného bremena za účelom údržby a opravy plynárenských zariadení, pričom toto oprávnenie sa v nevyhnutnom rozsahu vzťahuje na celú dotknutú nehnuteľnosť 
Pričom zriadenie vecného bremena je bezodplatne.

C. Poveruje

Starostku obce Gáň zmluvu o zriadení vecného bremena podpísať.

Uznesenie č. 185/2017

Obecné zastupiteľstvo obce Gáň

S c h v a ľ u j e

Zmenu účelu dotácie pre Rímskokatolícku cirkev, Farnosť Gáň schválenú uznesením č. 146/2017 zo dňa 26.1.2017 a to schválenú sumu 2000 Eur použiť na vyhotovenie nových drevených schodov vedúcich na chórus kostola.      



    

Mgr. Denisa Ivančíková

         Starostka obce

Overovatelia:



      


 Zapisovateľka:                
Ing. Blaho
Tibenský
